杨万里
晚出郡城，往值夏谒胡端明，泛舟夜归
郡城至值夏，两日非宽程。
奔走岂五愿，诏书促南征。
出郭星未已，归棹月已生。
问人水深浅，舟子喧未应。
水石代之对，淙然落难声。
危峰起夕苍，暗潭生夜清。
江转风飒至，病肩难隐棱。
添衣初嬾寻，忍寒良不能。
近城一二里，远岸三四灯。
望关恐早闭，驱舟秪迟行。
多情半环月，久矣将西倾。
欲落且小留，知我要入城。
月细光未多，大星助之明。
至舍心未稳，丽谯才一更。